ᱞᱟᱡᱡᱟ ᱜᱳᱥᱣᱟᱢᱤ

ᱞᱟᱡᱡᱟ ᱜᱳᱥᱣᱟᱢᱤ (ᱡᱟᱱᱟᱢ ᱒᱘ ᱥᱮᱯᱴᱮᱢᱵᱚᱨ ᱑᱙᱘᱘) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱢᱟᱨᱠᱥᱣᱩᱢᱮᱱ ᱟᱨ ᱯᱩᱞᱤᱥᱣᱩᱢᱮᱱ ᱠᱟᱱᱟᱭ᱾ ᱩᱱᱤ ᱫᱚ ᱢᱟᱨᱮ ᱱᱮᱥᱱᱟᱞ ᱠᱮᱰᱮᱴ ᱠᱳᱨ (ᱮᱱᱥᱤᱥᱤ) ᱠᱮᱰᱮᱴ ᱠᱟᱱᱟᱭ᱾ ᱩᱱᱤ ᱫᱚ ᱒᱐᱐᱙ ᱨᱮ ᱨᱚᱠᱥᱟ ᱢᱟᱱᱛᱨᱤ ᱢᱮᱰᱟᱞ ᱮ ᱡᱤᱛᱠᱟᱹᱨ ᱟᱠᱟᱫᱟ᱾ ᱩᱱᱤ ᱫᱚ ᱥᱯᱮᱱ ᱨᱮᱱᱟᱜ ᱜᱨᱟᱱᱟᱰᱟ ᱨᱮ ᱟᱭᱤᱮᱥᱮᱥᱮᱯᱷ ᱣᱚᱨᱞᱰ ᱠᱟᱯ (᱒᱐᱑᱓) ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱕᱐ ᱢᱤᱴᱚᱨ ᱨᱟᱭᱤᱯᱷᱮᱞ ᱓ ᱯᱳᱡᱤᱥᱚᱱ ᱨᱮ ᱨᱩᱯᱟᱹ ᱢᱮᱰᱟᱞ ᱦᱚᱸᱭ ᱡᱤᱛᱠᱟᱹᱨ ᱟᱠᱟᱫᱟ᱾ ᱩᱱᱤ ᱫᱚ ᱜᱩᱡᱽᱨᱟᱛ ᱯᱚᱱᱚᱛ ᱞᱟᱹᱜᱤᱫ ᱢᱤᱫ ᱵᱨᱟᱸᱰ ᱮᱢᱵᱟᱥᱟᱰᱟᱨ ᱠᱟᱱᱟᱭ ᱟᱨ ᱠᱷᱮᱞᱚᱸᱰ ᱠᱳᱴᱟ ᱨᱮ ᱜᱩᱡᱽᱨᱟᱛ ᱯᱩᱞᱤᱥ ᱠᱮᱰᱟᱨ ᱨᱮ ᱯᱩᱞᱤᱥ ᱤᱱᱥᱯᱮᱠᱴᱚᱨ ᱞᱮᱠᱟᱛᱮ ᱵᱟᱦᱟᱞ ᱦᱩᱭ ᱟᱠᱟᱱ ᱯᱩᱭᱞᱩ ᱥᱯᱳᱨᱴᱥ ᱣᱩᱢᱮᱱ ᱮ ᱵᱮᱱᱟᱣ ᱮᱱᱟ᱾

ᱩᱱᱤ ᱫᱚ ᱮᱥᱤᱭᱟᱱ ᱜᱮᱢᱥ ᱒᱐᱑᱔ ᱨᱮ ᱦᱚᱸᱭ ᱵᱷᱟᱜ ᱮ ᱦᱟᱛᱟᱣ ᱞᱮᱫᱟ ᱟᱨ ᱪᱮᱛᱟᱱ ᱘ ᱨᱮᱭ ᱢᱩᱪᱟᱹᱫ ᱠᱮᱫᱟ᱾ ᱟᱡᱟᱜ ᱜᱤᱫᱽᱨᱟᱹ ᱚᱠᱛᱚ ᱠᱷᱚᱱ ᱜᱮ ᱞᱟᱡᱡᱟ ᱫᱚ ᱨᱟᱭᱤᱯᱷᱮᱞ ᱟᱨ ᱵᱚᱱᱫᱩᱠ ᱨᱮ ᱠᱩᱥᱤ ᱛᱟᱦᱮᱸ ᱠᱟᱱᱟ᱾ ᱡᱚᱠᱷᱚᱱ ᱮᱴᱟᱜ ᱜᱤᱫᱽᱨᱟᱹ ᱠᱚ ᱰᱳᱞ ᱟᱨ ᱴᱚᱭ ᱥᱟᱞᱟᱜ ᱠᱚ ᱮᱱᱮᱡ ᱠᱟᱱ ᱛᱟᱦᱮᱸᱫ, ᱞᱟᱡᱡᱟ ᱫᱚ ᱵᱚᱱᱫᱩᱠ ᱥᱟᱞᱟᱜ ᱮ ᱮᱱᱮᱡ ᱠᱟᱱ ᱛᱟᱦᱮᱸᱫ᱾ ᱚᱱᱟᱛᱮ ᱩᱱᱤ ᱫᱚ ᱮᱴᱟᱜ ᱜᱤᱫᱽᱨᱟᱹ ᱠᱷᱚᱱ ᱵᱷᱮᱜᱟᱨ ᱮ ᱛᱟᱦᱮᱸ ᱠᱟᱱᱟ᱾

ᱮᱛᱚᱦᱚᱵ ᱨᱮ ᱞᱟᱡᱡᱟ ᱫᱚ ᱮᱱᱥᱤᱥᱤ ᱠᱮᱰᱮᱴ ᱞᱮᱠᱟᱛᱮ ᱥᱩᱴᱤᱝ ᱨᱮ ᱟᱡᱟᱜ ᱴᱮᱞᱮᱱᱴ ᱮ ᱫᱮᱠᱷᱟᱣ ᱠᱮᱫᱟ᱾ ᱛᱚᱵᱮ ᱟᱡᱟᱜ ᱯᱨᱚᱫᱚᱨᱥᱚᱱ ᱨᱮᱱᱟᱜ ᱮᱡ ᱮ ᱥᱟᱨᱯ ᱞᱟᱹᱜᱤᱫ, ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱥᱩᱴᱤᱝ ᱮᱠᱟᱰᱮᱢᱤ, ᱯᱩᱱᱮ ᱠᱷᱚᱱ ᱠᱳᱪᱤᱝ ᱮ ᱤᱫᱤ ᱠᱮᱫᱟ ᱟᱨ ᱠᱳᱪ ᱥᱟᱱᱤ ᱛᱷᱳᱢᱟᱥ ᱩᱱᱤ ᱫᱚ ᱥᱩᱴᱤᱝ ᱨᱮᱭ ᱴᱨᱮᱱ ᱠᱮᱫᱮᱭᱟ᱾

ᱯᱟᱨᱥᱚᱱᱟᱞ ᱞᱟᱭᱤᱯ

ᱩᱱᱤ ᱫᱚ ᱜᱩᱡᱽᱨᱟᱛ ᱨᱮᱱᱟᱜ ᱟᱱᱟᱱᱫ ᱦᱚᱱᱚᱛ ᱨᱮ ᱢᱮᱱᱟᱜ ᱡᱤᱛᱳᱰᱤᱭᱟ ᱨᱮ ᱦᱮᱡ ᱟᱠᱟᱱᱟ, ᱢᱤᱫ ᱦᱩᱰᱤᱧ ᱟᱹᱛᱩ ᱠᱟᱱᱟ᱾ ᱞᱟᱡᱡᱟ ᱨᱤᱱᱤᱡ ᱵᱟᱵᱟ, ᱛᱤᱞᱚᱠ ᱜᱤᱨᱤ ᱜᱳᱥᱣᱟᱢᱤ, ᱡᱤᱛᱳᱰᱤᱭᱟ ᱟᱹᱛᱩ ᱨᱮ ᱵᱟᱭᱡᱟᱱᱟᱛᱷ ᱢᱟᱦᱟᱫᱮᱵᱽ ᱧᱩᱛᱩᱢᱟᱱ ᱢᱤᱫ ᱥᱮᱫᱟᱭ ᱥᱤᱵᱷ ᱢᱩᱱᱫᱤᱨ ᱨᱤᱱ ᱠᱮᱭᱟᱨ ᱴᱮᱠᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱡᱩᱨᱤ ᱥᱚᱫᱚᱥᱭᱚ ᱥᱤᱵᱤᱞ ᱚᱱᱚᱞᱤᱭᱟᱹ ᱦᱚᱛᱮᱛᱮ ᱟᱡᱟᱜ ᱯᱟᱪᱷᱮ ᱨᱮ, ᱢᱤᱫ ᱦᱩᱰᱤᱧ ᱜᱷᱟᱨᱚᱸᱡᱽ ᱨᱮ ᱦᱟᱹᱴᱤᱧ ᱟᱠᱟᱱ ᱯᱩᱱ ᱥᱚᱦᱮᱫ ᱨᱮ ᱠᱷᱟᱹᱞᱤ ᱟᱡ ᱵᱟᱵᱟ, ᱟᱭᱳ ᱟᱨ ᱢᱤᱫ ᱵᱚᱭᱦᱟᱭ ᱛᱟᱦᱮᱸ ᱠᱟᱱᱟ᱾

ᱮᱛᱚᱦᱚᱵ ᱜᱤᱫᱽᱨᱟᱹ ᱚᱠᱛᱚ

ᱞᱟᱡᱡᱟᱣᱟᱜ ᱫᱚ ᱢᱤᱫ ᱛᱟᱞᱟ ᱠᱞᱟᱥ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ᱾ ᱟᱡ ᱵᱟᱵᱟ ᱛᱤᱞᱚᱠ ᱜᱤᱨᱤ ᱢᱮᱰᱤᱭᱟ ᱫᱚᱭ ᱞᱟᱹᱭᱟ ᱡᱮ ᱡᱚᱠᱷᱚᱱ ᱮᱴᱟᱜ ᱜᱤᱫᱽᱨᱟᱹ ᱠᱚ ᱰᱳᱞ ᱟᱨ ᱴᱚᱭ ᱥᱟᱞᱟᱜ ᱠᱚ ᱮᱱᱮᱡ ᱠᱟᱱ ᱛᱟᱦᱮᱸᱫ, ᱞᱟᱡᱡᱟ ᱫᱚ ᱵᱚᱱᱫᱩᱠ ᱥᱟᱞᱟᱜ ᱮ ᱮᱱᱮᱡ ᱠᱟᱱ ᱛᱟᱦᱮᱸᱫ᱾ ᱥᱩᱴᱤᱝ ᱨᱮ ᱟᱡᱟᱜ ᱴᱮᱞᱮᱱᱴ ᱩᱫᱷᱟᱹᱨ ᱢᱮᱱᱟᱜ ᱚᱠᱛᱚ ᱡᱚᱠᱷᱚᱱ ᱩᱱᱤ ᱫᱚ ᱢᱤᱫ ᱠᱮᱰᱮᱴ ᱞᱮᱠᱟᱛᱮ ᱮᱱᱥᱤᱥᱤ ᱨᱮ ᱚᱞ ᱮᱱᱟ᱾ ᱩᱱᱤ ᱫᱚ ᱯᱩᱱᱮ ᱨᱮ ᱠᱳᱪ ᱥᱟᱱᱤ ᱛᱷᱳᱢᱟᱥ ᱠᱷᱚᱱ ᱥᱩᱴᱤᱝ ᱞᱟᱹᱜᱤᱫ ᱴᱨᱮᱱᱤᱝ ᱮ ᱧᱟᱢ ᱠᱮᱫᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ